9. ΝΟΜΟΣ υπ’ αριθ. 4509 της 22/26 Μαρτ. 1966 (ΦΕΚ Α΄ 69) Περί κυρώσεως της υπ’ αριθ. 238 πράξεως Υπουργικού Συμβουλίου της 29.12.1965, αφορώσης εις την αποκατάστασιν Αξιωματικών Β.Ν. ΄Αρθρον μόνον.-Κυρούται αφ’ ης ίσχυσεν, η υπ’ αριθ. 238/29.12.65 πράξις του Υπουργικού Συμβουλίου, έχουσα ούτω: Το Υπουργικόν Συμβούλιον Λαβόν υπ’ όψιν: α)Την περίπτωσιν του δικαίου αιτήματος εφέδρου Αξιωματικού του Β.Ν. περί αποκαταστάσεώς του, δι’ επαναφοράς εις την κατάστασιν του μονίμου Αξιωματικού και την επείγουσαν ανάγκην ρυθμίσεως του αιτήματός του, λόγω ιδιαζούσης καταστάσεως εις ην ευρίσκεται σήμερον. β)Σχετικήν εισήγησιν του Υπουργού Εθνικής Αμύνης, αποφασίζει: Την θέσπισιν της κατωτέρω διατάξεως κυρωθησομένης νομοθετικώς μερίμνη του Υπουργού Εθνικής Αμύνης, ήτις θέλει ισχύσει από δημοσιεύσεως της παρούσης πράξεως δια της Εφημερίδος της Κυβερνήσεως. ΄Αρθρον μόνον.-1.΄Εφεδροι εκ μονίμων Υποπλοίαρχοι Μάχιμοι Β.Ν., κεκτημένοι Πτυχίον Επικούρου παρατηρητού Αεροπορίας και διατελούντες εις την ενεργόν υπηρεσίαν κατά την δημοσίευσιν του παρόντος, δύνανται τη αιτήσει των και κατόπιν αποφάσεως του ΑΝΣ να μονιμοποιηθώσι δια Β.Δ/τος εκδοθησομένου προτάσει Υπουργού Εθνικής Αμύνης. 2.Ούτοι ανακτώσι την προτέραν αυτών αρχαιότητα αποκαθιστάμενοι εις τον βαθμόν ον κέκτηται νυν ο αμέσως νεώτερός των εν ενεργεία μόνιμος Αξιωματικός Β.Ν. τιθέμενοι άμα εκτός οργανικών αριθμών. 3.Ο μεσολαβήσας από της αποστρατείας των μέχρι της ως ανωτέρω μονιμοποιήσεώς των χρόνος, λογίζεται ως χρόνος πραγματικής υπηρεσίας δια πάσας τας περιπτώσεις πλην του δικαιώματος λήψεως αναδρομικών αποδοχών. Αποστρατείες και Αποκαταστάσεις 37.Ε.η.5-9 